Grus (genro)

Grus estas genro de grandaj birdoj en la familio Gruedoj kiuj ĝi nomas.

La genro Grus estis starigita de la franca zoologo Mathurin Jacques Brisson en 1760. La nomo Grus estas la Latina vorto por "gruo". Ĝenerale oni konsideris, ke la germana ornitologo Peter Simon Pallas starigis la genron en 1766 sed la Internacia Komisiono pri Zoologia Nomenklaturo decidis en 1956, ke Brisson havu prioritaton.

La genro iam inkludis kromajn speciojn. Studo de molekula filogenetiko publikigita en 2010 trovis, ke la genro Grus, kiel tiam difinita, estis polifiletika. En la rezulta rearanĝo por krei monofiletikajn genrojn, la Kanada gruo, la Blanknuka gruo, la Ruĝkola gruo kaj la brolgogruo estis movitaj al la revivigita genro Antigone kiu estis starigita de la germana naturasciencisto Ludwig Reichenbach en 1853. La Blanka gruo estis movita al la revivigita monotipa genro Leucogeranus.

 Specioj 
La genro enhavas ok speciojn:
 Bildo  Scienca nomo  Ordinara nomo  Distribuado200ra  Grus carunculata  Bridogruo  Orienta kaj suda Afriko200ra  Grus paradisea  Paradizgruo  Suda Afriko200ra  Grus virgo  Fraŭlingruo  Centra Eŭrazio, el Nigra Maro al Mongolio kaj nordorienta Ĉinio. Estas ankaŭ malgranda reprodukta populacio en Turkio.200ra  Grus japonensis  Ruĝverta gruo  Siberio (orienta Rusio), nordorienta Ĉinio, Hokkaidō (norda Japanio), Koreio, kaj foje en nordorienta Mongolio.200ra  Grus americana  Amerika gruo  Nordameriko200ra  Grus grus  Ordinara gruo  Eŭropo, Azio kaj Nordafriko200ra  Grus monacha  Kapuĉa gruo  Sud-centra kaj sud-orienta Siberio, Mongolio, Ĉinio.200ra  Grus nigricollis  Nigrakola gruo  Tibeta Altebenaĵo kaj malproksimaj partoj de Barato kaj Butano.

La listoj de HBW/BirdLife kaj Clements metas la Fraŭlingruon kaj la Paradizgruon en la genron Anthropoides, kaj la Bridogruon en la unuspecian genron Bugeranus, lasante nur la Ruĝvertan, la Amerikan, la Ordinaran, la Kapuĉan, kaj la Nigrakolan gruojn en la genron Grus.

La Kuba nefluga gruo, Grus cubensis aŭ Antigone cubensis, iĝis formortinta en la Pleistoceno.

 Referencoj 

Kategorio:Gruoformaj